મીન : તા 25ના રોજ કોઈ અપ્રિય ઘટના બની શકે છે. કાર્યની સફળતા માટે આપ વ્યસ્ત રહેશો પરંતુ મહેનતના પ્રમાણમાં ફળ ઓછુ મળે. કોઈનાથી અપમાનિત થઇ શકો છો. તા 26 અને 27ના રોજ અટકેલા કાર્યો આગળ વધશે. આપે વિચાર્યું પણ ન હોય એવા કાર્યો પૂર્ણ થશે. દરેક સ્પર્ધા અને પડકારનો સામનો આપ ચતુરાઈ અને વિવેકથી કરશો. ભાગ્યનો સાથ મળશે. ઓછી મહેનત છતાં વધુ ફળ મળશે. તા 27થી પરિવારમાં સુખ શાંતિ રહેશે. સોના-ચાંદી અને ઘરેણાની પ્રાપ્તિ થશે. સ્ત્રી વર્ગથી લાભ થઇ શકે છે. તા 28 અને 29ના રોજ કોઈ જુના મિત્રો સાથે મુલાકાત થઇ શકે છે. આનંદ પ્રાપ્તિના દિવસો રહેશે. આપ પોતાના માટે કોઈ નવી વસ્તુની ખરીદી કરશો. તા 30 અને 31ના રોજ નોકરીમાં સહયોગીઓનો સાથ મળશે. આપની યોજના પૂરી કરવા માટે આપનામાં દૃઢ ઈચ્છાશક્તિ રહેશે. સામાજિક, આર્થિક, પારિવારિક ક્ષેત્રે લાભ થવાના સંકેતો છે. મિત્રો તરફથી લાભ પણ થાય અને તેમની પાછળ નાણાંનો ખર્ચ પણ કરશો. અવિવાહિત જાતકોને જીવનસાથીની શોધ માટે ઘણો અનુકૂળ સમય છે. વિદેશમાં વેપાર કરતા કે વિદેશી કંપનીમાં નોકરી કરતા જાતકોને વધારાની આવક થશે.